ሶስቱ አገራት የህዳሴው ግድብ ሊኖረው በሚችልው ተፅዕኖ ተወያዩ
ኢትዮጵያ፣ ሱዳንና ግብጽ የታላቁ የኢትዮጵያ ሕዳሴ ግድብ በታችኛው የተፋሰሱ አገሮች ሊኖረው የሚችለውን ተፅዕኖ በተመለከተ  የውጭ አማካሪዎች ባቀረቡት ሪፖርት ዙሪያ በአዲስ አበባ እንደተወያዩ የግብፅ መስኖ ልማት ሚኒስቴር ገለጸ፡፡የሚኒሰትቴሩ ቃል አቀባይ ዋሊድ ሃኪኪ ለአረብኛው የአልሀራም ዜና ድረገፅ እንደገለጹት ትላንት የተከናወነው ውይይት ቀደም ሲል በካይሮ ለአራት ቀናት የቆየው ውይይት ቀጣይ ክፍል ነው፡፡ቀደም ሲል በፈረንሳዮቹ አትሬሊያ እና ቢአር ኤል የአማካሪ ድርጅቶች ያቀረቡትን የመነሻ ሪፖርት በአብዛኞቹ ቴክኒካዊ ሐሳቦች ላይ መግባባት ላይ መደረሱን ነው የተመለከተው ፡፡ታላቁ የህዳሴ ግድብ በታችኛው ተፋሰሱ አገሮች ላይ የጎላ ተፅዕኖ እንደማያስከትልና  ለመጨረሻው ሪፖርት ሊካተቱ የሚገባቸው ጉዳዮችም ከአገራቱ ተወካዮች ተሰንዝረዋል፡፡በውይይቱ ላይ ግድቡን ውሃ አሞላል ሁኔታ ሁሉንም አገሮች ሊያግባባ በሚችል መልኩ በሶስቱ አገሮች የተዋቀረው የኤክስፐርቶችን ምክረ ሐሳብ ያከበረ እንዲሆን በሚሉ ጉዳዮችም ውይይት አድረገዋል፡፡አማካሪ ድርጅቶችቹ ጥናታቸውን በነሐሴ እንደሚያጠናቅቁና በምክረ ሐሳባቸውም ግድቡ በውሃ አጠቃቀም፣ የሐይድሮኤሌክትሪክ ሐብትና የድንበር ተሸጋሪ አካባቢያዊ፣ ማህበራዊና ኢኮኖሚያዊ ጉዳዮች ላይ ግድቡ በታችኛው የተፋሰሱ አገራት ሊኖረው የሚችለውን ተፅዕኖና ግምገማ እንደሚያካተቱ ተገልጿል፡፡የኢትዮጵያው የውጭ ጉዳይ ሚንስትር ዶክተር ወርቅነህ ገበየሁ በቅርቡ ግብፅን በጎበኙበት ወቅት የታላቁ ሕዳሴ ግድብ የግብፅን ሕዝብና ፍላጎትና እንደማይጎዳ በአጽንኦት መግለጻቸውን አስታውሶ አልሃራም ዘግቧል፡፡ትርጉም -ሰሎሞን ዓይንሸት